open-index/open-wikipedia-markdown huggingface dataset:
10 Volte Meglio

**10 Volte Meglio** a l'è on partii politegh italian, present ai elezion politegh italian del 2018 e fondaa de l'Andrea Dusi in del dicember 2017.

## Storia
El partii a l'è fondaa in del dicember 2017 de l'imprenditor veneto Andrea Dusi per corr in di elezion del 2018. El partii a l'è on poo ispiraa a Ciudadanos, cioè contrari al governo present ma mìnga popolista, invers donca a Podemos o al Moviment 5 Stell. El motto scernuu del partii a l'è "l'Italia la merita de vèss 10 voeult mej".

## Idej
El partii el mira assee ai giovin elettor e 'l insubiss on pian de privatizzazion e liberalizzazion, soratutt in di oeuver saraa che gh'è al Sud. A l'è insubid de cavà via l'obbligh de partita IVA per quej che fatturen men de 80 mila Euro e de fà di zon senza tass per i impres innovativ. L'obietiv a l'è de fà pussee pòst de lavorà anca grazia al turism.

L'è insubid anca de volzà i controll in sui coloss de l'Internet 'me Facebook e Google e de tassài in Italia.

El programma el dà ona forta importanza a l'istruzion, e 'l voeur mett finna di primm agn de scoeura el bilinguism e i materij informatich. Anca la sanità a l'è fortement considerada, cont la proposta de fà on'Italia leader in l'OMS e cont on programma per ridù i differenz in tra i sanità regionai.

## Riferiment
*Ho incontrato Andrea Dusi, il 40enne che vuole correre da solo alle prossime elezioni 
*Programma - 10 volte meglio 
*10 volte meglio - Election Day
Stazion de Cadenazz

La **Stazion de Cadenazz** a l'è 'na stazion ferroviaria del comun de . L'è verta dal  e l'è in su la . 

## Moviment

La stazion a l'è servida di treni suburban de la red celer del Canton Tesin gestii de TiLo.

## Servizzi
 Biliettaria

## Interscambi
 Fermada de l'autobus
Minut

Ol **minut** o **menut** (simbol **min**; dal latin *minutum*, "particella") l'è una unitaa de misura del temp. 

## Definizion
Un minut l'è componid da 60 segonds e l'è 1/60 de ora. L'è mìa una unitaa de misura del Sistema Internazional, ma l'è possibel dovrar-l al so intern.

## Conversion
* 60 s
* ≈  t<sub>P</sub>
* ≈  ħ/Eh

## Riferiments
L'Estaca

**L'Estaca** a l'è on cant de resistenza catalan del 1968 scritt del Lluís Llach. Scritta in catalan, a l'è però deventada famosa in tutta la Spagna 'me cant de resistenza al franchism e l'è stada voltada in tanc alter lengov. Vuna di sò traduzion, Mury, a l'è deventaa l'inn del sindacaa Solidarność e, in general, de la revoluzion in Polonia contra el totalitarism comunista, e 'na version in arab a l'éra cantada in di event de la revoluzion tunisina del 2011. La version originala a l'è stada cantada in la resistenza popolara a favor del referendum per l'autodeterminazion de la Catalogna del 2017 insemma a l'inn nazional Els Segadors.

## Test
El test el parla de ona ciciarada arent a on porton in tra el personagg principal e 'l sò nono Siset, e 'l ghe domanda se 'l ved nò el pal a che hinn tucc ligaa e lu el ghe respond che l'unica soluzion a l'è de giontàss e de lavorà tucc insemma per s'ceppàll e guadagnà la libertà.

## Traduzion
A l'è stada voltada in d'un fracch de lengov, in frances a gh'è *Le Pieu* del Marc Robine e *L'Estaque* del Marc Ogeret. El catalan-basch Gorka Knörr Borràs l'ha daa foeura una version in basch ciamada *Agure zaharra* ("el vegg veggent").

In del 1995, per i 50 agn de la liberazion d'Italia, el grupp italian de lengua occitana Lou Dalfin el canta la soa version in occitan ciamada *Lo Pal*.

In del 2015 el grupp cors I Chjami Aghjalesi e la cantanta Jenifer Bartoli hann cantaa la version corsa *Catena*.

In lombard, a gh'è *ol Pal*, in dialett bergamasch cantada de la band F.B.A. e *la Pertega* dei Lombard Street.

## Riferiment
*"Una cançó que volta el món"
Contratt cont i Italian

El **Contratt cont i Italian** a l'è on document presentaa e firmaa del Silvio Berlusconi a Porta a Porta el 8 de magg 2001, cinch dì prima di elezion politegh. El capo de l'opposizion el se impegnava, in cas de vittoria, a fà di reform unii in cinch pont e 'l se impegnava a presentàss no ai elezion dopo se 'l avess faa no almen 4 di 'sti cinch pont. A l'è ispiraa al Contratt con l'America faa in del 1994 di Republegan e che n'ha faa vincc el Congress.

## L'impegn
El Berluscon, in reppresentanza di sò liaa de la Cà de la Libertà, el prometteva de:
*Abbatt la pression fiscala cont on'esenzion finna ai 22 milion de Lire, on sbassà de l'aliquota al 23% per i reddit finna a 200 milion de Lire, el 33% per quej sora  e l'abolizion di impost de succession e di donazion
*Attuà on pian contra di riatt e per la sicurezza cont l'introduzion del polee de quarter
*Volzà i pension a 1 milion de Lire minim
*Dimezzament de la disoccupazion cont el creà de almen 1 milion e mezz de pòst de lavorà
*Costruzion del 40% di grand oeuver

## Valor legal
A l'è staa ciarii che 'l contratt el gh'ha nissun valor legal: Inscì l'ha stabilii el Tribunal Civil de Milan.

In del genar 2006 ona pensionada de Udin l'ha faa causa al Berlusconi perchè la soa pension a l'éra mìnga de pussee de 516€. El Premier a l'è staa convocaa del Giudes de Pas.

## Vos corelaa
*Porta a Porta
Ol Popol de la Fameia

**Il Popolo della Famiglia** (lombard: *ol Popol de la Fameia*) l'è un partid politeg conservator italian, presentad per la prima volta a livell nazional ind le elezion del 2018. L'è ligad a'l comitad *Difendiamo i nostri figli*.

## Storia
Ol partid l'è stait fondad ind el 2016 del Mario Adinolfi, del Gianfranco Amato e del Nicola di Matteo, organizador dei Family Day del 20 jœgn 2015 e del 30 jenar 2016. L'ha partecipad a una qualc elezion a livell comunal, inants de tœver su i firme necessarie per partecipar a qelle nazionai del 2018.

## Idee
A la bas de l'ativitaa del partid g'è la difesa de la fameia (ind el so signifegad *tradizional*) in tuts i ambet, da l'economia, a la scœla, ai politege sociai. Segond i so fondador l'è *aconfessional e valorial, de ispirazion cristiana (qe al met a'l center la [[dotrina sociala de la Ciexa Catolega]])*.

## Controversie
El Partid a l'è stait despess acusad de vesser fondamentalista cristian e soratut de la part plussee progressista de la societaa de vesser omofob.

## Secretari nazional
* Mario Adinolfi (2016 - 2017)
* Gianfranco Amato (2017 - 2020)
* Nicola Di Matteo (2020 - *in carega*)

## Congress nazional
* 1° Congress nazional, 6-7 giugn 2020 - Pomezia (RM)

## Riferiments
*  Orientament del partid 
*  ''Mario Adinolfi, nuovo guru degli ultra cattolici''
*  ''Il Programma'' - Popolo della Famiglia
* Mario Adinolfi, nuovo guru degli ultra cattolici
* Love is Love, Adinolfi (Pdf): "Per l'Arcigay noi omofobi. Cristiani ormai col marchio d'infamia" 
* Il fronte omofobo fonda un partito: nasce “Il Popolo della Famiglia”
* Legge omofobia, Il popolo della Famiglia: “La legge va cancellata”
* ''I risultati del PdF'' - La Croce quotidiano 

## Ligam
* Sit ofiçal
Stazion de Stabio

La **Stazion de Stabio** a l'è 'na stazion ferroviaria svizzera de l'omonim comun tesines che la interconnett la ferrovia Mendris-Vares e la linia turistica Mendris-Malnaa.

## Storia
Fada su el 27 de giugn 1926 de la Società Anonima per la Ferrovia Mendrisio-Stabio-Confine a l'è sarada el 30 de april 1928 per i difficoltà finanziari. Dal 1 de giugn el sarà anca l'offizi de la dovana.

Doperaa dòpo de la guerra 'me pont de raccord ferroviari in del 1980 a l'è ceduu ai Ferrovij Federai Svizzer che la amplia e la dopera, dal 1989, per di treni diesel/vapor turistich.

Dal 15 de dicember 2014 a l'è doperada anmò per el traffich passegee comun.

## Struttur e impiant
La stazion del 1926 la gh'aveva on binari tronch e vun de raddoppi e on fabricaa viaggiator, incoeu sed de la Polizia comunala. Incoeu a gh'è du binari passant e nissun fabricaa viaggiator.

## Moviment

La stazion a l'è servida di treni de la red celer del Canton Tesin, lign S40 e S50, dal 2014 in di fasc orari de ponta e dal 2016 de tucc i treni. Dal 7 de genar 2018 a l'è servida stabilment di treni per Vares e dal giugn 2018 ona corsa su du a l'è estenduda a Malpensa T2.

Dal 1928 al 2014 a l'era servida domà di treni merci e turistich.

## Servizzi
La stazion la gh'ha:
 Biliettaria automatega

## Bibliografia
* Katia Accossato (a c.), ''Il «magazzeno» di Stabio, opera dimenticata di Robert Maillart'', in *archi*, 2003, n. 6, pp.&nbsp;44–51.
* [Consiglio federale] (CF 1929), *[http://www.amtsdruckschriften.bar.admin.ch/viewOrigDoc.do?id=50000601 Rapport du Conseil fédéral à l'Assemblée fédérale sur sa gestion en 1928] *, Berna [1929], 514 p.
* Paolo Ladavas e Fabio Mentesana, *Valle Olona Valmorea. Due nomi, una storia. La Ferrovia Castellanza-Mendrisio*, Editoriale del Garda, Desenzano del Garda 2000, 205 p.
Luigi Giavini

El **Luigi Giavini** (Busti Grandi, 22 de ottober 1936) l'è on storich e scrittor italian, passionaa soratutt de la storia de Busti.

Diplomaa al Licee Classigh Daniele Crespi de Busti in del 1956 e in chimica industrial in del 1962, a l'è autor de liber e sagg in su la storia bustocca e de l'Alt Milanes. A l'è anca espert de la storia de l'industria tessil lombarda.

## Recognossiment
*Benemerenza civica del Comun de Busti Grandi (2008)
*Paul Harris Fellow del Rotary Club Busti Grandi-Gallaraa-Legnan "Ticino"
## Oeuver
### Liber
* *Parlà, a l'è fià. Busto Arsizio e i suoi proverbi* (coautor Bruno Grampa, 1981)
* *Ul calimón* (1982)
* *Dizionario della lingua bustocca* (tre volum, 1983-1986)
* *Ul ven da Büsti* (coautor Angelo Grampa, 1987)
* *Madegozzi e medisin* (coautor Angelo Grampa, 1992)
* *Ul Pá Pén* (1993)
* *Al lissi al füssi al sissi* (1996)
* *Sui sentieri dell'emigrazione da Busto Arsizio al Sud-America* (1997)
* *Raso da 8 una storia cotoniera infinita* (1999)
* *Le origini di Busto Arsizio dai Liguri ai Longobardi* (2002)
* *Spira aprile maggio nasce. Millenni ritrovati in danze, canti, leggende, memorie e memorie...* (2004)
* *Trama e ordito di una città. Da Busto Arsizio viaggio nella millenaria storia non solo tessile dei fustagni di Lombardia* (2006)
* *La fiaba del cotone. Viaggio nel mondo fantastico di marchi, segni ed etichette tessili del XIX e della prima metà del XX secolo* (2007)
* *Memoria e speranza. Dal fronte della Grande Guerra diari di due "nemici"* (2009)
* *Il colore dell'Aurora. La rivoluzione cromatica della chimica moderna* (2010). 
* *Ravie. Lo stupore dal presepe alla croce* (2011)
* *Una lacrima di blu. Colori tessuti e imprese: la memoria del lavoro nelle parole di ieri* (2012)
* *Cirléi. Pensieri in volo* (2013)
* *Gesti d'Amùi* (2015)

### Sagg
* *Un'analisi della poesia di Pasquale Gilardi Lelèn* in *La voce di Castagnola* (1986)
* *La svolta tecnologica nell'industria a Busto Arsizio* e *L'età dell'oro delle tradizioni bustocche* in *Rassegna di vita bustese 1920-1940. Documenti ed immagini* (1989)
* *La poesia di Angelo Azzimonti* in *Guti da rusàa* di Angelo Azzimonti (1989)
* *I bustocchi al Sacro Monte* in *IX sagra di S. Rocco* (1990)
* *È Natale* in *Notiziario della [[Famiglia Bustocca]]* (1990)
* *Chiese fede e tradizioni* in *Gesi da Büsti* di Mariolino Rimoldi (1994)
* *I Re Magi a Busto Arsizio* in *Terra Ambrosiana* (1995)
* *La poesia di Carla Mocchetti* in *Rassù* di Carla Mocchetti (1995)

### Alter
Giavini a l'è staa anca autor di DVD e CD in su la storia tessil de Busti e de l'audiocassetta *Omaggio bustocco all'Europa*, faa a cura del Magister dei Briscitt in memoria de Bruno Grampa.
Stazion de Locarn

La **stazion de Locarn** a l'è 'na stazion ferroviaria che la serviss la città de Locarn e de Muralt, indova l'è sita. L'è in su la Bellinzona-Locarn.

## Storia
La Stazion a l'è inaugurada in del 1874 a la vertura de la ferrovia Bellinzona-Locarn.

On temp a l'era conligada a Minus de la Tranvia de Locarn.

## Moviment

La stazion a l'è servida di treni de la red celer del Canton Tesin, l'è capoligna meridional de la linia S20 per Biasca.

## Interscambi
 Stazion de Locarn (FART)
Pidgin basch-islandes

El **pidgin basch-irlandes** a l'era on pidgin doperaa in Islanda in del XVII secol nassuu del contatt di pescô e commerciant basch con quej irlandes, cont di bas romanz. A l'è staa redescover in del 1937 del lenguista olandes Nicolaas Deen che l'ha dedicaa la soa tesi universitaria a l'argoment.
Segond

Ol **segond** (simbol **s**) l'è una unitaa de misura del temp. 

## Definizion
Un segond l'è l'una unitaa de misura fondamentale del temp ind el Sistema Internazional, storegament definida come 1/ del dé solar medi. La definizion ufiçala dovrada al dé d'incœ la dix qe ol segond l'è:
:*La durada de  periodi de la radiazion corispondent a la transizion intra do livell iperfin, da (F=4, MF=0) a (F=3, MF=0), del stat fondamental de l'atom de [[cesio]]-133*

## Conversion
* ≈ t<sub>P</sub>
* ≈ ħ/Eh
* ≈ d

## Riferiments
Attacch a forza bruta

L**'Attacch a forza bruta** a l'è on sistema per descovrì ona password o 'na ciav crittografica che 'l consist in d'on algoritm che 'l proeuva tucc i possibilità finna a trovà quella giusta.

A nivell merament teorich la riva semper al resultaa giust, ma senza on limit massim de temp: A l'è dònca retegnuu el metod pussee lent e de doperà 'me ultima spiaggia.

## In crittanalisi
In crittanalisi a l'è doperaa per attaccà la ciav de on cifrari che 'l se cognoss no, e che donca se pò no taccà in manera pussee bona cont di tecnegh spezifich. Esempi famos a hinn staa i macchin doperaa per decrittà i cifrari todesch in la segonda guerra mondial, comè la Bomba e i lavor de l'Alan Turing.

## In sicurezza
In sicurezza informatega se dopera soratutt per descovrì i password, che a differenza di ciav de crittografia, tipicament faa a cas, a hinn ligaa a on concett uman che 'l se pò regordà, dònca cont on'entropia pussee bassa. A l'è retegnuu dònca on attacch secondari perchè l'è possibil che ghe sien di maner pussee fazil de trovà la password, come on dizionari.

## Riferiment
*Brute force - CERT Nazionale

## Vos corelaa
*Attacch a dizionari
*Rainbow table
*Limit de Bremermann
Scartament standard

El **scartament standard** a l'è el scartament pussee doperaa in sui lign ferroviari del mond, doperaa del George Stephenson e largh 1'435 mm o 4 pee, 8 polles e 1⁄2. L'è soratutt doperaa, anca indova el scartament a l'è on alter, in sui lign a volta velocità, foeura che per Russia, Portogall, Finlandia e Uzbekistan.

## Storia
Ona leggenda metropolitana la dis che 'l scartament standard el deriva del solch lassaa di vegg carr de l'Antiga Roma: In realtà a l'è fals. Pussee probabilment el Stephenson l'ha doperaa el scartament de la ferrovia mineraria per che lavorava, che l'era de 5 polles misuraa a l'esterno, 4,8 a l'interno e l'ha cambiaa domà la manera de pogiàss: El noeuv scartament a l'era domà convenzional. El mezz polles giontaa dopo a l'è dovuu a di problema meccanich di primm roeud che aveven pocch gioeugh e gh'han avuu besogn de pussee spazzi. Dopo de la *gauge war* el Parlament del Regn Unii l'ha deciduu de fà el sò scartament standard in del 1846. In di Stat Unii finna al 1862 la ferrovia a l'è restada senza regolament, finna a l'imposizion per la Pacific Railroad de 'sto scartament, doperaa in la capital, inscì el scartament de 1'435 mm a l'è deventaa standard anca in del Nord di Stat Unii. Cont la guerra de secession americana bona part di ferrovij al Sud a hinn staa destrugaa e faa su di soldaa del Nord cont 'sto scartament. L'Ohio e 'l Canada doperaven però on scartament different, e donca a l'era anmò diffizil spostà i oggett de l'Ovest al Nord. A la fin el cambi di carr a l'è deventaa insostenibil a nivell economich e anca l'Ohio l'ha adottaa el standard, seguii poeu del Canada, per restà minga foeura del mercaa.

## Scartament quasi-standard
A gh'è di ferrovij che doperen di scartament quasi standard, de pocch lontan de quell standard:
*1'445 mm: 1 cm pussee del standard
**Tram de Milan, Turin e Roma.
**Tram de Dresda
**Part de la metropolitana de Barcelona e Madrid
*El Mass Transit Railway de Hong Kong el dopera el scartament de 1'432 mm, ossia 3 mm men del standard
*La metropolitana de Washington la dopera on scartament de 1'429 mm, 6 mm men del standard

## Riferiment
*1435 mm: la vera storia dello scartamento standard

## Bibliografia
*
*
*
*
*
*
*
*
*
Joule

Ol **joule** (simbol **J**, prononça inglesa: /'dʒuːl/) l'è una unitaa de misura derivada del Sistema internazional (SI).

## Definizion
Ol joule l'è l'unitaa de misura de l'enerjia, del lavorar e del calor (per quest qé l'è de spess dovrada anc'pò la caloria), e dimensionalment l'è kg·m²/s² = 1 N·m = 1 W·s. Al tœ 'l nom da James Prescott Joule.

L'è definid come ol lavorar fait da una forza da 1 N per una distanza de 1 m.

:\, 1 \ \mathrm{J}=1 \ \mathrm{N} \cdot 1 \ \mathrm{m}=1 \ \mathrm{kg} \cdot \frac{1 \ \mathrm{m}}{1 \ \mathrm{s}^{2}} \cdot 1 \ \mathrm{m}=\frac{1 \ \mathrm{kg} \cdot 1 \ \mathrm{m}^{2}}{1 \ \mathrm{s}^{2}}

:\, 4{,}1867999409 \ \mathrm{J}=1\ \mathrm{cal}

## Conversion
* 6,241509343 x 1018 eV
* 1&nbsp;W·s (watt segond)
* 1 N·m (newton meter)
* 1&nbsp;Pa·m³ (pascal meter cubo)
* 2,39·10−1 cal (calorie)
* 2,78·10−7 kWh (kilowattora) (1 kilowattora equivale esattamente a 3&nbsp;600&nbsp;000&nbsp;J)
*  erg
*  kJ
* ≈ BTU
* ≈ kgm
* ≈ E<sub>P</sub>
* ≈ E<sub>h</sub>
## Riferiments
Newton (unitaa)

Ol **newton** (simbol: **N**) l'è l'unitaa de misura de la forza; la fa part di unitaa de misura derivade del Sistema internazional (SI).

## Definizion
L'è definida come la quantitaa de forza necessaria per dar a un qilogram de massa una acelerazion de un meter al segond quadrad.

La ciapa 'l nom da Isaac Newton, come recognissiment per ol so lavorar indela mecanega classega.

I so dimension in unitaa de bas SI i è:

:\mathrm{1\, N = \frac{\mathrm{kg}\cdot \mathrm{m}}{s^2}}

## Conversion
*  dyn
*  sn
* ≈ kg<sub>f</sub>
* ≈ F<sub>P</sub>
* ≈ Eh/a0

## Riferiments
Watt

Ol **watt** (simbol: **W**) l'è l'unitaa de misura de la potenza del Sistema Internazional.

## Definizion
Un watt al val 1 joule al segond (1&nbsp;J/s) e l'è equivalent, in unitaa eletrige, a un volt moltiplicad per ampere (1&nbsp;V&nbsp;×&nbsp;A,) o a 1&nbsp;N&nbsp;×&nbsp;m/s (newton per meter al segond).

:
1~\rm{W} = \dfrac{1 \ \rm{J}}{1 \ \rm{s}} = \frac{1\ N\times 1\ m}{1\ s} = \left(\frac{1 \ \mathrm{kg} \times 1 \ \mathrm{m}}{1 \ \mathrm{s}^{2}} \times \dfrac{1\ m }{1 \ \rm{s}} \right) = \frac{1 \ \mathrm{kg} \times 1 \ \mathrm{m}^{2}}{1 \ \mathrm{s}^{3}}
.

Ol watt al ciapa 'l nome da James Watt, per ol so contribuir ind el svilupar la maqina a vapor.

## Conversion
* 1 kg × m2 × s&minus;3
*  erg/s
*  kW
* ≈ P<sub>P</sub>

## Note
Socialism

El **socialism** a l'è l'ampi compless de ideologij, moviment e dottrin che miren a trasformà la società in direzion de l'uguajuanza economica, social e giuridich per tutta la popolazion.

Originariament tucc i moviment socialista cercaven l'uguajanza cont l'ideja de abolizion de la proprietà privada e di class sociai e 'l termen a l'era istess de comunism: In del 1848 el Karl Marx el publega el Manifest del Partii Comunista che 'l dà ona differenza ai dò termen. Dal 1900 a gh'è anca i moviment de la socialdemocrazia che parpoeugnen no l'abolizion del capitalism ma on'eguajanza pussee volta.

## Riferiment
*Socialismo - Enciclopedia Treccani

## Vos corelaa
*Araldica socialista
*Comunism
*Socialism liberal
Per una Sinistra rivoluzionaria

**Per una Sinistra rivoluzionaria** (*Per ona sinistra revoluzionaria* in lombard) a l'è 'na coalizion de estrema sinistra presentada ai elezion politegh italian del 2018 e fada su del Partito Comunista dei Lavoratori e de Sinistra Classe Rivoluzione.

## Riferiment
*Comunisti in lista "per una Sinistra rivoluzionaria
*Per una sinistra rivoluzionaria. Il nostro programma 
## Varda anca
*Partito Comunista
*Potere al Popolo
Stazion de Silla

La **Stazion de Silla** a l'è 'na stazion ferroviaria del comun de Castel di Casio. L'è verta dal 28 ottober 1927 e l'è in su la ferrovia Porrettana. 

## Moviment

La stazion a l'è servida di treni suburban de la linia S1A del servizzi ferroviari metropolitan de Bologna de la Trenitalia.

## Servizzi
 Biliettaria

## Interscambi
 Fermada de l'autobus
Lloyd Sherr

El **Lloyd Sherr** (Los Angeles, 28 de febrar del 1956) l'è on attor e doppiator american.

## Carrera de doppiator
*Cars 2
*Cars 3
Volt

Ol **volt** (simbol: **V**) l'è l'unitaa de misura derivada del Sistema internazional del potenzial eletric e de la diferenza de potenzial eletric.

## Definizion
Ol volt al g'ha dimension fisege J/C, opur, coi unitaa fondamentale del SI, de un m<sup>2</sup>&nbsp;·&nbsp;kg&nbsp;·&nbsp;s−3&nbsp;·&nbsp;A−1

:\mathrm{V} = \frac{\mathrm{J}}{\mathrm{C}} = \frac{\mathrm{W}}{\mathrm{A}} =\frac{\mathrm{kg \cdot m^2}}\mathrm

Ol nom al vegn da Lissander Volta, qe ind el 1799 l'ha inventad l'omonema pila, la prima bateria eletroqimega.

## Conversion
* kg × m2 × A&minus;1 × s&minus;3
* ≈ statV
*  abV
* ≈ V<sub>P</sub>

## Riferiments
Costituzion

La **Costituzion** a hinn l'insemma di principi fondamentai o precedent stabilii segond che on Stat el se governa. Se hinn scricc in d'on test unich se parla de Costituzion scritta, gh'è di Stat Costituzionai senza Costituzion come el Regn Unii, el San Marin e Israel, che han però di legg fondamentai.

Prima del nass di Stat moderni el termen Costituzion a l'éra doperaa per ogni document che 'l regolava on governo, incoeu se preferiss parlà de Statut.

La Costituzion a l'è tipicament la prima font del diritt e ògni legg contraria a l'è priva de validità.

## Record
*La Costituzion pussee longa del mond a l'è quèlla indiana, cont 444 artìcoi
*Quèlla pussee corta a l'è quèlla di Stat Unii, cont domà 7 artìcoi
*La Costituzion pussee veggia del mond a hinn i legg fondamentai del San Marin, in vigor del 1600

## Riferiment
*Cos'è la Costituzione?

## Vos corelaa
*Statut
*Deciarazion d'independenza
Kelvin

Ol **kelvin** (simbol **K**, di volte indicad in manera sbagliada con °K) l'è una unitaa de misura de la temperadura qe la fa part di set unitaa bas del Sistema internazional.

## Definizion
La definizion del kelvin come unitaa de temperadura del Sistema internazional (SI) l'è staita adotada ind el 1954 da la 10ª *[[CGPM|Conférence générale des poids et mesures]]* e l'è par a 1/273,16 de la temperadura assoluta del pont trepe de l'agua.

La *temperadura termodinamega* l'è daita da la diferenza intra la temperadura indicada (quella del ponto trepe de l'agua: 0,01&nbsp;°C) e quella del zero assolut (-273,15&nbsp;°C). Ol zero de la scala kelvin l'è infat ol zero assolut.

Al tœ 'l nom dal fiseg e injegner irlandes William Thomson, nominad baron col nom de Lord Kelvin. L'ha proponid per prim qesta definizion ind el 1868, col partir da la considerazion  termodinamega qe la g'è una temperadura minema assoluta, ol zero assolut. Per la pratega l'è staita però mantegnida invariada, rispet a la vegia scala Celsius, la dimension de una unitaa (Δ 1 K ≡ Δ 1&nbsp;°C): in qesta manera i diferenze de temperadura ind i scale Celsius e kelvin i è stesse numerigament.

La scala kelvin, vest qe la g'ha per zero ol zero assolut, l'è di volte ciamada *scala assoluta* (infat la g'è mìa una temperadura plœ bassa de -273,15 gradi Celsius). La scala de temperadura Celsius e 'l grado Celsius i è l'istess dovrads, ma come unitaa derivada, e i è definids rispet al kelvin.

Ind la tredexesima Conferenza generala di pes e di misure l'è stait decidid de tirar vià 'l termen "grado" per ciamar la scala kelvin e insema ol simbol °, qe invece l'è restait per i scale Fahrenheit (°F) e Celsius (°C).

Oltre scale de temperadura i è: Newton (ca. 1700), Rømer (1701), Fahrenheit (1724), Réaumur (1732), Delisle o de Lisle (1738), Celsius (1742), Rankine (1859) e Leyden (circa 1894?).

## Conversion

*  (&minus;) °F
* ≈ T<sub>P</sub>

## Riferiments


## Ligam de for
*
Tram standard svizzer

El **Tram standard svizzer** (*Tramway standard suisse* in franzes, *Schweizer Standardwagen* in todesch) a l'è on tram doperaa in Isvizzera a partì dal 1940 e doperaa in sui red de Zurigh, Berna, Ginevra, Lucerna, Neuchâtel e Basilea.

## Storia
I tram standard a hinn staa faa su cont l'obietiv de sostituì i vegg tram voramai inadatt e de offrì on mezz compatibil con tucc i red svizzer, cont di caratteristich definii in del 1944. A carrej, doperaven di tecnologij noeuv, cont la struttura in ferr e esterni in allumini.

## Tipi

El tram a l'è produtt in quatter version:
*Tipo Ia: Veicol linger unidirezional pensaa per girà senza remorcc
*Tipo Ib: Veicol pesant unidirezional pensaa per girà cont remorcc
*Tipo II: Veicol linger bidirezional cort pensaa per girà senza remorcc
*Tipo A: Veicol linger unidirezional pensaa per girà cont remorcc

## A l'ester
'Sti tram a hinn staa occasionalment venduu a l'ester:
*1995: Desdott motriss e remorcc de Zurigh a hinn staa venduu a la red di tram de Pyongyang per la linia turisrica per el Palazz del Sô de Kumsusan.
*2003 e 2004: Noeuv motriss de Berna a hinn staa venduu a la red di tram de Iași in Romania.

Des remorcc a hinn spartii in tra la red di tram de Belgrad e la red di tram de Vinnytsia, in Ucraina.

## Varda anca
*Tram 2000
Stazion de Cà dell'Orbo

La **Stazion de Cà dell&#39;Orbo** a l'è 'na stazion ferroviaria del comun de . L'è verta dal  e l'è in su la . 

## Moviment

La stazion a l'è servida di treni suburban de la linia S2B del servizzi ferroviari metropolitan de Bologna gestii la Trenitalia Tper.

## Servizzi
 Biliettaria

## Interscambi
 Fermada de l'autobus
Partii Republegan Italian

El **Partii Republegan Italian** a l'è on partii politegh italian nassuu in del 1895 ispiraa ai idej del Giuseppe Mazzini e del Carlo Cattaneo longh la Monarchia, a l'è deventaa liberal e europeista cont el nass de la Republica e l'è staa tipicament liaa cont el center-sinistra.

## Ideologia
In l'epoca monarchica el partii el sosteneva la Republica, per diventà poeu on partii liberal europeista in l'età republicana. Squasi semper in coalizion cont la sinistra, l'ha faa di list insemma al Partito Radicale.

Per i elezion politegh italian del 2018 el fa su 'na lìsta unica cont l'Alleanza Liberalpopolare-Autonomie cont di principi europeista, presidenzialista, anti-regionalista e anti-statalista.

## Resultaa elettorai

## Riferiment
*PARTITO REPUBBLICANO ITALIANO – ALA
Modell Karlsruhe

El **Modell Karlsruhe** a l'è on modell de integrazion in tra la red tranviaria e la red suburbana/regionala indova che 'sti dò servizzi viaggen in sui midemm binari e infrastruttur. L'è staa desviluppaa per la prima voeulta a Karlsruhe, de chi el nomm.

## Storia

Dal 1992 el sistema tranviari de la città de Karlsruhe a l'è integraa cont la ferrovia urbana, a l'è dònca possibil rivà di canton lontan, 'me Baden-Baden, direttament in di località de la città senza l'intermediazion de la stazion cittadina.

## Àlter esempi
Di àlter città s'hinn ispiraa al modell Karlsruhe: 
*Red di tram de Chemnitz
*Saarbahn de la Saar
*Tyne and Wear Metro de Londra
*RandstadRail in di Paes Bass
*Red di tram de Kassel
*San Diego Trolley

Ante litteram la Badner Bahn la fa on servizzi arent a quell de Karlsruhe dal 1886.

## Vos corelaa
*Tram-treno
*Stadtbahn de Karlsruhe
*Red di tram de Karlsruhe
Lista dei Presidents de la Lombardia

De l'istituzion de la **[[rejon (Italia)|rejon]] [[Lombardia]]** ind el 1970, a la presidenza de la Junta regionala i g'è staits nœv presidents. Del 1970 a'l 1995 i era elejids del Consili rejonal. Del 1995 l'elezion del president de la Rejon l'è per sufraj universal e dreit.

## Lista

**Partids:**

**Composizion dei Junte rejonale:**

### Linia temporala

ImageSize = width:800 height:auto barincrement:12
PlotArea = top:10 bottom:50 right:130 left:20
AlignBars = late

DateFormat = dd/mm/yyyy
Period = from:01/01/1970 till:01/01/2019
TimeAxis = orientation:horizontal
ScaleMajor = unit:year increment:10 start:1970

Colors =
  id:ind   value:rgb(0.8,0.8,0.8)

BarData =
  barset:PM

PlotData=
  width:5 align:left fontsize:S shift:(5,-4) anchor:till
  barset:PM
 
 from: 29/07/1970 till: 27/06/1974 color:skyblue text:"Bassetti" fontsize:10
 from: 27/06/1974 till: 01/10/1979 color:skyblue text:"Golfari" fontsize:10
 from: 01/10/1979 till: 17/07/1987 color:skyblue text:"Guzzetti" fontsize:10
 from: 17/07/1987 till: 31/01/1989 color:skyblue text:"Tabacci" fontsize:10
 from: 31/01/1989 till: 12/12/1992 color:skyblue text:"Giovenzana" fontsize:10
 from: 12/12/1992 till: 03/06/1994 color:red text:"Ghilardotti" fontsize:10
 from: 03/06/1994 till: 22/04/1995 color:teal text:"Arrigoni" fontsize:10
 from: 22/04/1995 till: 18/03/2013 color:blue text:"Formigoni" fontsize:10
 from: 18/03/2013 till: 04/02/2018 color:teal text:"Maroni" fontsize:10



## Riferiments
President de la Lombardia

El **President de la Lombardia** a l'è l'autorità suprema de la Lombardia, elegiuda ogni 5 agn a suffragi universal dirett.

## Elezion
Dal 1970 al 1995 el President a l'era elegiuu dal Consili Regional, da quell ann la Lombardia l'ha scernuu on sistema semipresidenzial indova el candidaa che 'l ciappa pussee vot di alter l'è elegiuu President cont on premi de maggioranza. A l'è ligaa de 'n dobbi rapport de fiducia cont el Consili: Se el Consili el desfiducia el President o se 'l President el se dimett o el moeur borlen giò tucc e du e gh'è 'na noeuva elezion.

## Poder
El President el promulga i legg e i regolament de la Region, el pò insubìnn di noeuv, vist che l'è member del Consili regional de la Lombardia. El pò nominà finna a 16 assessor e a 4 sotta-segretari, che 'l jutten in di sò fonzion ma che, offizialment, dividen no la Region in pussee assessoraa 'me che 'l Stat a l'è dividuu in pussee ministeri. La Gionta, de che l'è capo, la insubiss el belancc de la Region e di sò aziend, la desviluppa i sistema de governo e la pò recorr a la Cort Costituzionala se la pensa che 'na legg del Stat la pò vess contraria ai poder de la Region.

## Vos corelaa
*Lista di President de la Lombardia
Misura

Una **misura** l'è un valor numerig o la grandeza de un atribud fiseg de un ojet, come per esempe la lonjituden, la capacitaa, ol volum o 'l pes, otegnida per sperimentazion cond un di metodi empireg e esprimida segond una di grandeze costante, i unitaa de misura, determinade per ognuna da la so norma standard, come al pœl vesser ol meter, ol liter o 'l qilogram. Ol **misurar** l'è 'l process per a rivar a otegnir 'l valor d'una determinada misura.

La metrolojia l'è la branca de la scenza qe la se ocupa de studiar i misure e de stabilir i unitaa de misura. Ol process del misurar de spess l'è fait col dovrar un strument de misura, come un rigell o un meter, una balança, un barometer, un amperimeter o un velocimeter. Tœts qests arnes i è stait calibrads per comparazion cond una unitaa de misura.

Ol misurar una determinada grandeza l'è una stima e la comporta semper la presenza de un error sperimental, semper cond un cert grado d'incerteza. Donca, la riduzion de la incerteza al sarà un di principi fondamentai del lavorar de la metrolojia. Se considera qe i error de misura i g'habie una distribuzion normala al cambiar del valor real de la grandeza misurada, sota quest presupost ol misurar al g'havrà tri components: 
* ol valor stimad
* ol marjen d'error o d'incerteza
* ol livell o intervall de confidenza, la probabilitad qe 'l valor stimad al sives dent ol marjen d'error

Esempe:
* 2,5 m (± 0,01 m), l'indica una misura de lonjituden de 2,5&nbsp;meter cond una incerteza d'1 centimeter.
* 2,5 m (± 0,01%), l'indica una misura de lonjituden de 2,5&nbsp;meter cond una incerteza de 0,2 millimeters.
* 2,5 m (± 1-2), l'indica una misura de lonjituden de 2,5&nbsp;meter cond una incerteza de 2 centimeter.

La misura l'è un concet fondamental de la scenza, e l'è un di principi qe i la carateriza e i la diferenzia da la pseudoscenza. L'è relativament facil costruir una teoria sora un aspet de la natura, però l'è molt dificel far-l col seguir ol metodo scentifeg qe l'implica la necessitaa de predir i misure con granda precision. Ol misurar l'è fondamental anc'pò in di olter camp come la industria, 'l comerçar, l'injegneria, la construzion o l'eletronega.
Red di tram de Chemnitz

La **red di tram de Chemnitz** a l'è 'na red de strapòrt su rodaja che la quatta Chemnitz, città de la Sassonia.

Verta dal 1880 a cavaj, l'è convertida a elettricità in tra el 1893 e 'l 1898. Dal 1988 la dopera el scartament standard.

## Lign
I lign urban a hinn:
* 1 Schönau – Brückenstr./Freie Presse
* 2 Bernsdorf – Brückenstr./Freie Presse
* 3 Hauptbahnhof – Technopark
* 4 Hauptbahnhof – Hutholz
* 5 Gablenz – Hutholz
### Tram treno
Dal 2002 a gh'è on servizzi de tram-treno che 'l dopera la ferrovia per Stollberg.
*C11: Chemnitz Hauptbahnhof – Stollberg
*C13: Burgstädt – Chemnitz Hauptbahnhof – Chemnitz Technopark – Thalheim – Aue
*C14: Mittweida – Chemnitz Hauptbahnhof – Chemnitz Technopark – Thalheim
*C15: Hainichen – Chemnitz Hauptbahnhof – Chemnitz Technopark

## Material rotabil
Per el servizzi tranviari comun a hinn doperaa di classich Tatra T3, doperaa giamò in l'epoca comunista, e di moderni Variobahn.

Per el servizzi de tram-treno hinn staa crompaa di Stadler CityLink.

## Riferiment
*Chemnitz Tram
*Chemnitz tram-train phase 1 inaugurated
*Chemnitz tram-trains enter service

## Vos corelaa
*City-Bahn Chemnitz
Stazion de Samoggia

La **Stazion de Samoggia** a l'è 'na stazion de la , che la serviss el comun de . L'è taccada ai stazion de .

## Moviment
La stazion a l'è servida di treni regionai de la Trenitalia Tper.

## Bibliografia
*Servizio Ferroviario - TPER
Governo

El **governo** a l'è l'orghen collegial deputaa a fà eseguì i legg in d'on Stat o amministrazion local, o ben el gh'ha el poder esecutiv.

## Vos corelaa
*Parlament
Stazion de Guarda (Italia)

La **Stazion de Guarda ** a l'è 'na stazion ferroviaria del comun de  in su la . 

## Moviment

La stazion a l'è servida di treni suburban de la linia S2B del servizzi ferroviari metropolitan de Bologna gestii la Trenitalia Tper.

## Servizzi
 Biliettaria

## Interscambi
 Fermada de l'autobus
Scartament metrich

El **scartament metrich** a l'è quell scartament de 1'000 mm. In del mond a l'è doperaa soratutt per i lign de montagna e per i tram: In Italia e Franza gh'han avuu gran success anca per i lign secondari, tipicament cont el scartament "metrich italian" de 950 mm, dovuu a la manera de misurà. La ferrovia del Bernina, patrimoni UNESCO, a l'è a scartament metrich.

## Esempi
### Sud America
*Ferrovia General Manuel Belgrano (Argentina)
*Ferrovia nazionala boliviana
*Metropolitana de Fortaleza e de Teresina (Brasil)
*Part de la red merci brasiliana
### Europa
*Austria
**Red di tram de Innsbruck
**Achenseebahn
**Stubaitalbahn
*Belgi
**Tram de la Costa Belga
**Red di tram de Antwerp
*Bulgaria
**La pupart de la Red di tram de Sofia
*Croazia
**Red di tram de Zagabria
*Finlandia
**Red di tram de Helsinki
*Germania
**Bayerische Zugspitzbahn
*Norvegia
**Tranvia de Trondheim
*Polonia
**Red di tram de Łódź
*Romania
**Red di tram de Iaşi
**Red di tram de Sibiu
*Russia
**Red di tram de Kaliningrad
**Red di tram de Pyatigorsk
*Serbia
**Red di tram de Belgrad
*Slovacchia
**Red di tram de Bratislava
**Ferrovia elettrica di Tatra
*Spagna
**Metropolitana de Bilbao
**Metropolitana de Palma
**Linia 8 de la metropolitana de Barcelona
**Metropolitana de València
*Svizzera
**Red di tram de Zurigh
**Ferrovia Retiga
**Ferrovia Lugan-Pont Tresa
*Ucraina
**Red di tram de Lviv
#### Italia
La pupart di ferrovij a scartament metrich real in Italia a hinn in del Nord, faa su per compatibilità Internazionala con l'Isvizzera o in l'Imperi Austro-Ungarich.
*Ferrovia Genoa-Casella
*Ferrovia Trento-Malè-Mezzana
*Ferrovia Domm-Locarn
*Tranvia de Opicina
*Rittnerbahn
*Ferrovia del Bernina

#### Franza
*Ferrovia Saint-Gervais–Vallorcine
*Ligne de Cerdagne
*Chemins de Fer de la Corse
*Red di tram de Lilla
*Panoramique des Domes

### Asia
*La pupart de la red ferroviaria de la Birmania
*Ferrovia Kunming–Haiphong
*Red ferroviaria de la Malesia e 'l sò tòcch a Singapore
*Red ferroviaria de la Thailandia e 'l sò tòcch in Laos
*Red ferroviaria del Vietnam

### Nord America
*Tram turistich in di Stat Unii

### Africa
*Red nazional del Benin, Uganda e Tanzania 
*Red di tram del Cairo
*Ferrovia Abidjan–Burkina Faso
*Ferrovia Dakar-Niger

### Oceania
*Wellington Cable Car (Noeuva Zelanda)

## Vos corelaa
*Scartament metrich italian
W la Fisica

**W la Fisica** a l'è staa on partii politegh di italian a l'ester fondaa de l'ingegnee Mattia Butta e che 'l voreva ona reppresentazion de la scienza e de la logica in la politega italiana.

## Storia

El moviment el nass offizialment el 20 de agost per volontà del Mattia Butta, ingegnee elettrich e professor sociaa a l'Università Tecnica Ceca de Praga dopo di elezion politegh italian del 2013 cont l'obietiv de reppresentà el pensee scientifich e razionalista in di istituzion cont i scagn reservaa ai italian a l'ester, che hinn no soggett al sbarrament normal ne al premi de maggioranza.

El 17 de dicember 2017 el nonzia de presentàss in di elezion del 2018 e poeu el Partii el presenta el sò simbol e 'l fa anca on poo de scalpor, ma el riva nò ai 500 firm per presentà la lista. L'è staa definii el partii di "cervej in fuga" di media. El se desliga, in pratega, pocch dopo.

### Simbol
El simbol del partii a l'è on sercc con scritt, in stil manual, "W la Fisica", el grafich de 'n ciclo de isteresi magnetica e sotta el sitt "butta.org".

## Ideologia
El partii l'è per analizzà i question politich con razionalità e logica, anca quej ligaa a l'etica 'me l'abort e la cittadinanza ai minor forestee, impropriament ciamada in la politega italiana ius soli.

L'è contrari al vend e al prescriv de l'omeopatia e a favor di OGM, de la sperimentazion animala e de mett el riatt de istigazion a vaccinàss no. L'insubiss de volzà i or de scienza, intesa soratutt 'me coltura e metod, a scoeula e in la TV publega e de fà ricerca in sui energij renoeuvabij.

El contesta l'atteggiament vers la scienza di partii, anca de quej partii che se proclamen per la scienza e ospiten di esponent a favor di pratich pseudoscientifich. L'è favorii on modell de integrazion di immigraa a nivell coltural e social, contrari a la ghettizzazion e a l'immigrazion massiva.

## Riferiment
*W la Fisica, alle elezioni anche il partito contro le bufale scientifiche 
*Cos’è W la Fisica?
*Grazie
* Mattia Butta e il partito "w la Fisica" 
*Programma #7: Con calma e molta vaselina
*Abbiamo parlato con il fondatore di 'W la Fisica', il partito dei cervelli in fuga 
*Eccolo
*Comunicato Stampa #1
World Wide Web

El **World Wide Web** (**Red de grandezza mondiala** in lombard) a l'è on spazzi de informazion fondaa in su l'ipertest indova i resors a hinn identificaa univocament de on Uniform Resource Locators (URL). Desviluppaa in del 1989 del Tim Berners-Lee al CERN, in del 1990 a l'è desviluppaa el primm browser e incoeu el Web a l'è vun di servizzi principai de la red Internet.

## Fonzionament
Anca se despess doperaa 'me sinonim Internet e WWW a hinn di robb different: Internet a l'è l'interconnession globala di computer, el WWW 'na collezion globala de informazion fondada in sul protocoll HTTP.

Ona richiesta HTTP la pò vess redutta a dò righi:

```http
GET /home.html HTTP/1.1
Host: www.example.org
```


El server el ricev la richiesta, la analizza e 'l respond per dì se l'è ok o no.

```http
HTTP/1.0 200 OK
Content-Type: text/html; charset=UTF-8
```


E poeu el manda el contegnuu de la pagina

```html
<html>
  <head>
    <title>Example.org – The World Wide Web</title>
  </head>
  <body>
    <p>The World Wide Web, abbreviated as WWW and commonly known ...</p>
  </body>
</html>
```


Se la richiesta a l'è fada cont on browser quest ultim el parsa l'HTML per ottegnì on document che l'utent el pò legg.

## Vos corelaa
*Telnet
*Prestel
Stazion de Sorengh Laghett

La **Stazion de Sorengh Laghett** a l'è 'na stazion ferroviaria del comun de  in su la .

## Moviment

La stazion, a richiesta a l'è servida di treni suburban de la linia S60 de la red celer del Canton Tesin, a cadenza quadrioraria in dinlavor e bioraria in di di de festa.

## Servizzi
 Biliettaria

## Interscambi
 Parchegg de scambi

## Riferiment
* Orari e Coincidenze
Diod

El **diod** a l'è on component elettronich bipol che 'l permett el passagg de corrent in d'on vers e la blocca squasi totalment in l'alter. I primm formi de diod i eren i valvol termoionich.

## Vos corelaa
*LED
*Diod Zener
Numer compless

L'insemma di **numer compless** (\Complex) a l'è faa de \R^2, ossia l'insemma de che tucc i operazion faa in su 'n numer real troeuven la soa soluzion. Di esempi di operazion reai senza soluzion in \R a hinn \sqrt-1 o i zeri del polinomio x^2+1.

On numer compless a l'è faa de 'na part reala e de vuna immaginaria e 'l pò vess reppresentaa in manera algebrica, in la forma a+ib cont a e b reai e i cont l'unità immaginaria, trigonometrega, in la forma r[\cos \theta + i \sin \theta] cont r numer real e \theta on angol compres in tra 0\le\theta o -\pi  o esponenziala, in la forma z=re^{i\theta}, cont r on numer real, che la deriva direttament de la definizion trigonometrica.

## Vos corelaa
*Numer immaginari
*Pian compless
*Compless coniugaa
Temperadura

La **temperadura** de un corp la pœl vesser definida come una misura del stat de ajitazion di entitaa molecolare dai quale l'è costituid. In oltre parolle, la temperadura l'è una proprietaa fisega intensiva, definibila cond una grandeza fisega scalara (çoè senza direzion e vers), qe la indica ol *[[stat termig]]* de un sistema.

La temperadura in termodinamega l'è una funzion de stat, simboi: **Θ**, **i**, **T**. Ind el Sistema internazional d'unitaa l'è misurada in kelvin (simbol: k).

La pœl vesser dovrada per prevardar la direzion del scambi termig intra do corp. Infat la diferenza de temperatura intra do sistemi, qe i è *in contat termig*, la crea un fluss de calor in direzion del sistema manc cold (o plœ freid), qe la va inanz fina a quand i è mìa rivads a l'equiliber termig, ind el qual i do sistemi i g'ha la stessa temperadura.

## Riferiments


## Bibliografia
*
Velocitaa

In fisega, la **velocitaa** (simbol: **v**) l'è la misura del cambiar de modul e direzion de la posizion d'un ojet in mœviment. L'è una grandeza fisega vetoriala: g'è de dovrar tant ol modul come la direzion per definir-la. Ol valor assolut scalar (modul) de la velocitaa l'è la celeritaa (o *rapiditaa*), quantitaa qe l'è misurada in meter al segond (m/s o m·s−1) in unitaa del Sistema Internazional d'unitaa.

Per esempe, "5 meter per segond" l'è un scalar e mìa un vetor, mentre "5 meter per segond vers est" l'è un vetor.

Ol tass de cambiament de la velocitaa l'è l'acelerazion, qe la descriv come i cambia la celeritaa e la direzion, in relazion al temp.

## Velocitaa mediana e istantanea
### Velocitaa mediana

La *velocitaa mediana* d'un oject qe l'è dree a mœver-s d'un cert spostament ( \Delta \mathbf{x}) ind el intervall de temp ( \Delta t) l'è descriita con qesta formula qé:

:\mathbf{\bar{v}} = \frac{\Delta \mathbf{x}}{\Delta t}

Plœ precisament:

:\vec{v}_{m}=\frac{\Delta \vec{r}}{\Delta t}=\frac{\vec{r}-\vec{r}_{0}}{t-t_{0}}=\frac{\vec{r}_{B}-\vec{r}_{A}}{t_{B}-t_{A}}

con \vec{r} vetor de la posizion.

### Velocitaa istantanea

Per la *velocitaa istantanea* a 'm dovra la stessa definizion de qella *mediana*, ma con la condizion \Delta t\to 0. Donca:

:\vec{v}=\underset{\Delta t\to 0}{\mathop{\lim }}\,\frac{\Delta \vec{r}}{\Delta t}=\underset{t_{B}\to t_{A}}{\mathop{\lim }}\,\frac{\vec{r_{B}}-\vec{r_{A}}}{t_{B}-t_{A}}=\underset{t_{B}\to t_{A}}{\mathop{\lim }}\,\frac{\vec{r}(t_{B})-\vec{r}(t_{A})}{t_{B}-t_{A}}=\frac{d\vec{r}(t)}{dt}

çoè la velocitaa l'è la derivada de \vec{r} rispet al temp.
Tram GT4 (Stoccarda)

El **[[Tram GT4]]** a l'è on tram a quater ass articolaa doperaa principalment in su la red di tram de Stoccarda e faa su di Maschinenfabrik Esslingen.

## Storia
N'hinn staa faa 380, de che 350 mandaa a Stoccarda e i alter 30 spartii in tra la red di tram de Freiburg im Breisgau (19), quella de Neunkirchen (8) e Reutlingen (3). I tram de Stoccarda eren a scartament metrich e unidirezionai, i alter eren bidirezionai e i tram de Neunkirchen a scartament standard, cont quatter unità motris inveci che 2.

Dal 2012, con 107 tram in servizzi, el pussee grand operator del GT4 a l'è la CTP Iași.

## Tecnega
El tram a l'è staa faa sù perchè i tram a 6 ass eren tropp longh per la red de Stoccarda, piena di viuzz piscinitt e curv.

El sistema del tram l'è faa cont on carrell che 'l regg mità tram e l'alter l'altra mità, sistema che 'l permètt al tram de curvà sènza ris'c de deralià e cont di distanz assee piscinitt in tra i tram.

## Unità venduu
Dopo che part de la red di tram a l'è deventada, in del 1985, la Stadtbahn de Stoccarda 'na quaj unità de tropp a l'è stada venduda a di alter città:
*Iași: 107 tram
*Augsburg: 40 tram (23 poeu venduu a Iași)
*Halle: 38 tram (27 poeu venduu a Iași)
*Nordhausen: 12 tram (3 poeu venduu a Iași)

Ulm, Halberstadt, Brandenburg an der Havel, Arad e Kōchi gh'han avuu on numer imprecisaa de 'sti tram per di esposizion o di us temporanei.

## Galleria di foto


File:Tosadentetsu 735 stuttgart.jpg|El tram in Giappon
File:GT 4 (Freiburg) 02.jpg|Gabina de guida
GT4Ruhbank P1040497.jpg|Du tram
File:Stuttgart gt4.jpg|Tram a dobbia trazion a Stoccarda
GT4 in Freiburg.JPG|Tram a Freiburg
Tramvai din Iasi5.jpg|Tram pubblicizzaa a Iaşi
SWU 1.JPG|Tram a Ulm
Swn80parkallee.jpg|Tram a Nordhausen
Tramvai din Iasi8.jpg|Tram a Iaşi



## Vos corelaa
*Tram SSB DT 8
Tremonscin

**Tremonscin** (prononzia local: [tremun'ʃeŋ]; italian: *Tremoncino*) a l'è ona frazzion del comun brianzoeu de Cassagh, in de la Provincia de Lecch.
La frazzion la se troeuva a sud-ovest del center comunal, arent a Orian (l'oltra frazzion del comun) e minga de lonsg de la strada che la mena a Renaa e a Vedugg.
Cassina Noeuva (Misent)

La **Cassina Noeuva** (italian: *Cascina Nuova*) a l'è ona frazzion del comun brianzoeu de Misent. Ghe viv vottcent personn.
El paes el se troeuva a sud-ovest del center comunal, strengiuu tra i paes de San Dalmazzi e de Rovellasca.
Temp

Ol **temp** l'è un concet fiseg qe tuts a'm sperimenta quotidianament, qe però l'è malfar definir formalment. S'pœl partir de la nozion qe i events fiseg i vegn un dop de l'olter, e qe ol temp l'è la scala ind la quala qests events i è mesurads: s'pœl percepir o mesurar l'orden dei aveniments ind el temp, e anc la quantitaa de temp qe la passa intra duu de lor.

In fisega ol temp l'è una quantitaa scalara, con simbol **t**. L'unitaa de misura del sistema internazional l'è 'l segond. El sistema dei ore e menuts dovrad normalment ind la veta quotidiana al se basa in sul segond: un menut l'è fait de 60 segonds, e una ora de 60 menuts. A un olter livell, ol calendare al se strutura in dé, mis, e agn.
Transistor

I **transistor** (parnonziaa sia a l'inglesa che a la lombarda) a l'è on dispositiv elettronich inventaa in del 1947 di Bell Laboratories de la AT&T e che se pò doperà 'me interruttor o amplificator. Granda revolizion in del mond elettronich, l'ha faa vinc ai sò inventor, Walter H. Brattain, John Bardeen e William Schockley, el Premi Nobel per la Fisica in del 1956.

El transistor, faa de on material semiconduttor, el gh'ha trii pòli  e se l'è dada 'na tension a dò di pol a l'è possibil regolà l'elettricità del sistema e donca amplificà la sortida del transistor. L'è possibil anca doperàll 'me interruttor boolean per fà di circuitt che se pòden doperà in l'informatega.

## Riferiment
*Com'è fatto e come funziona un transistor